Ungarns Grand Prix 2008

Ungarns Grand Prix 2008 var det ellevte løpet i Formel 1-sesongen 2008. Det ble arrangert fra 1. til 3. august på Hungaroring ved Budapest.

Rapport 
Alt tydet på at Felipe Massa avgjorde Ungarns Grand Prix i første sving da han passerte både Lewis Hamilton og Heikki Kovalainen i starten og så ut til å kontrollere løpet helt og holdent. Men med en klar ledelse og tre runder takket brasilianerens motor for seg og en særdeles slukøret Massa måtte klatre ut av bilen og se seieren forsvinne.

Dermed kunne Heikki Kovalainen innkassere karrierens første seier foran dagens største overraskelse – Timo Glock som smilte minst like bredt fra seierspallen som vinneren da han sikret sin første pallplassering.

Kimi Räikkönen tok tredjeplassen. Finnen hadde en dårlig start på løpet – men etter han klarte å komme seg forbi Fernando Alonso i forbindelse med det siste depotstoppet og fikk på myke dekk tok det seg kraftig opp. Han jaget Glock helt inn til mål, men det var litt for få runder igjen til at han kunne gjøre noe med tyskeren.

Alonso sikret seg fjerdeplassen foran Lewis Hamilton, som fortsatt leder førermesterskapet, mens Nelson Piquet jr. fulgte opp forrige løps pallplassering med en sjetteplass. Jarno Trulli tok syvendeplass mens BMW nok er litt skuffet over at Robert Kubica ikke klarte mer enn en åttende plass.

Klassifisering

Kvalifisering 

Noter til tabellen:
 Sébastien Bourdais fikk en straff på fem plasser for å hindre Nick Heidfeld under kvalifiseringen.

Løpet 

Noter til tabellen:
 Dette var Heikki Kovalainens første seier i Formel 1, og Kovalainen ble den 100. føreren til å vinne et Formel 1 løp.
 Dette var Timo Glocks første pallplassering i Formel 1.

Eksterne lenker 
 

2008
Formel 1-sesongen 2008
Sport i Ungarn i 2008